**Trei boboci**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trei boboci mai răsăriţi

Umblă agitaţi prin curte:

Unde e Gânsacul-tată?!

Unde-i tata să ne-asculte?!

Dar gânsacul nu-i şi nu-i.

Gâsca-i foarte supărată.

În sfârşit vine Gânsacul:

– A venit Gânsacul-tată!

E sever tatăl Gânsac.

Gâsca zice: Măi băieţi,

Vă urcaţi pe-această piatră

Şi-arătaţi tot ce puteţi!

Trei boboci, plini de emoţii,

Pe o piatră s-au suit.

Vor să strige: Ga! Ga! Ga!

Dar se-aude… un sâsâit.

Vai de mine, ce ruşine!

Zice-atunci gânsacul: Mda…

– Hai, plecaţi, mâncaţi grăunţe!

Mai aveţi pîn-la…ga, ga, ga.